R5dwMg/zh-wiki-yue-long huggingface dataset:
喺列車開出之後到下一站到站之前，車廂入面嘅廣播重係按舊時噉，凈播報下一站係乜，但喺每次列車就快到總站時都係靠司機做對講機廣播直到2號綫開通首通段為止。後嚟隨住啲經銷商睇啱地鐵搞舖頭仔生意，加上站廳同月台啲廣告燈箱開始出現商業廣告之後，重喺報完下一站之後介紹附近啲道路、地方、機構同建築。
2005年12月初，受到3號綫首通段同埋4號綫大學城專綫就快開通嘅影響，男聲亦多到喺各大車站播音出現，但凈限車廂入面廣播。從2005年12月26號開始，喺3號綫首通段同埋4號綫大學城專綫嘅月台範圍多咗個喺車門就快閂之前嘅三語廣播直到2006年12月27號先至喺地鐵冚唪唥站點出現。
雖然2005年底到2006年初、2008年5月嘅2號綫爆出粵語報站被取消嘅醜聞，但經過媒體爆料之後，地鐵方好快將粵語加返上去。2009年12月28號開通咗5號綫之後，好多喺下一站屬轉車站點時嘅播音從原先嘅女聲轉成男聲廣播，嗰時男聲亦出現英文廣播。
2011年5月31號，地鐵冚唪唥列車喺站點開出無耐嗰時，加咗普通話嘅「請上車的乘客往車廂中部走」同埋「列車即將到達XX站」嘅男聲播音，亦有部份站點多咗普粵英三語嘅指定門口落車。雖然2012年底喺各站點嘅扶手電梯整咗提示廣播，連2013年12月28號啱開通嘅6號綫都唔例外，但到咗2017年1月14號冚唪唥取消嗮。
尤其係公園前站嘅播音，喺「列車向前行嘅右邊棟門落車」提示至少改咗5次播音。尤其喺下一站係6號綫或7號綫嘅轉車站點，除咗6號綫同7號綫列車係男聲播報之外，其它都係女聲提示轉乘廣播。喺1號綫同5號綫部分下一站嘅報站，重出現冇「請上車的乘客往車廂中部走」呢句播音。
而大堂大多數喺地下或地面，亦有啲站點畀咗啲空間嚟發展地鐵上蓋同車站商舖、控制室、賣票機同埋機房設施。文化牆方面，其中喺6號綫、7號綫、13號綫同14號綫部分站點，及3號綫機場南北兩站、4號綫南沙客運港站、5號綫獵德站搞咗出嚟。
由於地鐵系統日日都有好多人坐地鐵上落，所以任何一個站嘅月台同站廳之間都整咗扶手電梯出嚟。早期站廳設計重未考慮到有大量客流出入站而將啲𨋢裝嗮喺站廳嘅免費區入面，後嚟地鐵開通之後，有越嚟越多傷殘或行動不便人士出入站時話好唔方便，後嚟地鐵方考慮到呢個問題而從起2號綫開始，之後每個站喺收費區入面整部𨋢嚟方便乘客往返站廳同月台之間。
2017年3月7號，由於廣州地鐵掛咗好多同國際婦女節有關嘅公益宣傳廣告，就喺廣州南站率先搞咗試點，結果反映比較好。同年8月5號上晝出現39位準阿媽強烈建議地鐵方關注母乳餵養問題而決定凡係新起嘅車站要整個私密性比較好嘅母嬰餵養室。
2010年10月30號，由於3號綫北段嘅開通而出現咗闊閘機，嗰時機場南站成為地鐵系統史上第一個兼唯一站點有闊閘機方便攜帶大件行李出入站用，直到2016年2月5號，由於二維碼入閘坐車嘅方便性大大增加，加上亦考慮到提高攜帶大件行李、推BB車啲人嘅效率，地鐵方亦喺公園前、楊箕、體育西路、廣州塔、廣州南站、廣州火車站、廣州東站、漢溪長隆、林和西、東山口、昌崗、客村、萬勝圍、龍歸、獵德、大石、坑口、文化公園、一德路、同和、珠江新城站呢啲客流大嘅站點都整咗闊閘機出嚟，但嗰時凈支持手機支付或銀行卡或羊城通出入站。
從2018年10月17號開始，呢種橙閘機重支持中國大陸境內冚唪唥嘅交通卡或澳門通。喺2017年12月28號開通咗新嘅地鐵路線之後，喺9號綫同14號綫任何一個站點、以及4號綫南延段、13號綫嘅南海神廟站都學咗機場南站噉整咗普通嘅闊閘機同埋二維碼闊閘機出嚟。
家下廣州地鐵車站除咗佛山地鐵1號綫之外，其他喺廣州市區啲路線都有唔少站點有商舖。初期主要銀行為主，後嚟發展到便利舖、到而家整埋快餐舖、衫褲舖、糖果舖等等……尤其喺客流量比較大嘅站點，商舖多到好似個商場仔噉。
為咗進一步保障城市軌道交通運營安全，強化地鐵設施嚟保護宣傳工作力度，加強對地鐵控制保護區內違規施工作業行為嘅調查力度。近日，廣州市交通運輸局組織召開咗地鐵保護安全警示教育會，市住建局、廣州地鐵集團以及近60家地鐵保護區內相關項目參建單位亦都參加咗會議。
目前，廣州地鐵控制保護區內設置晒安全警示標誌，廣大市民如果喺標誌牌附近發現違規作業可撥打電話嚟反映返情況。目前，廣州開通咗14條地鐵線路，總里程531.1公里，每日嘅客量近900萬人，線路覆蓋廣闊、行車密度同客流強度大。
全方位打造展示廣州地鐵新形象同滿足軌道交通新時代特徵嘅標誌性車站，地鐵十八、二十二號綫嘅車站空間採用全新嘅設計理念。 番禺廣場站係廣州地鐵又一座巨型地鐵站，係已開通嘅地鐵三號綫以及即將開通嘅地鐵十八號綫、二十二號綫嘅三線交匯車站。
此外，車站採用埋一體化嘅設計理念、精緻優雅嘅色彩質感、全新嘅導向標識系統、專業嘅光環境設計，令車站更具未來感同科技範疇。除咗車站內部，地面出入口嘅設計都充滿亮點。 記者瞭解到，十八、二十二號綫全線都對出入口周邊嘅場地進行提升，全面喺車站出入口周邊設置集休閒、鄰里活動喺一體嘅「口袋公園」，亦都係「城市門廳」理念嘅一次重要實踐。
自從1997年6月28號開通第一條地鐵路線以嚟。嗰時嘅地鐵系統入面，車站嘅指示都係借鑒港鐵系統噉用藍白相間嘅風格，吊燈都係用黑底綠字嘅標識，而車站指明行邊個方向就用黑底黃字同埋黑底白字嘅燈飾箱。不過呢種指示設計直到2009年底先至統一用嗮黑底白字嘅裝飾，連車站嘅指示都統一改嗮黑底白字。
1987年，廣州市政府喺準備引入法國資本嚟起地鐵之前，一共提出咗4個規劃方案，經過意見徵詢，市政府最後決定採用入邊嘅「十字綫網」方案。其中嘅2號綫，同後嚟嘅舊2號綫差唔多。雖然轉車車站最初喺惠福路站搞，但1988年嗰份地鐵方案調整到中山紀念堂站。
由於嗰時海珠區南面唔夠客流，而新港西路嘅需求量較大，重為咗服務廣州國際會議展覽中心，地鐵公司決定先起2號綫嘅三元里到江南西段同嗰時嘅5號綫嘅琶洲到曉港段，用雙向聯絡綫貫通，以「2號綫」嘅名義營運，並喺江⇄曉區間事先留低拆解條件，將來睇機會拆解。
呢個站係分開咗南北兩個站廳，而且兩個站廳嘅免費區係冇連埋一齊嘅。而車站嘅商舖方面，都喺嗮車站嘅免費區入面。兩個站廳嘅收費區都有扶手電梯同樓梯同專用𨋢往返月台嗰邊，但由於專用𨋢喺月台幕門出面嘅區域，乘客如估有需要嘅話，可以向車站嘅工作人員查咗車飛之後嚟協助用。
喺1988年嘅「十字綫網」規劃入面就出咗而家嗌「越秀公園」嘅車站。嗰時係2號綫嘅一棟車站，就喺差唔多而家嘅越秀公園站嗰度。後嚟喺1997年嘅《廣州市城市快速軌道交通線網規劃研究》話咗，呢個站係2號綫嘅車站，重加入咗2號綫首通段嘅工程入面。
喺起緊2號綫嗰陣，由於佢北邊嘅越秀公園站附近所經過嘅地方都係啲溶洞同人工湖嘅地區，重有附近嘅中國大酒店都係嗰時嘅交易會地區而影響咗起成個站廳同埋解放北路大塞車嘅問題，結果改咗幾次設計，最後決定起兩個站廳。
重有嘅係2號綫要行過越秀公園到廣州火車站之間嘅舊廣州體育館地底。如估拆咗舊嘅體育館就可以喺呢度搞明挖法施工，重好大噉降低咗施工嘅風險性。最後，舊嘅廣州體育館喺2001年5月18號已經拆咗，而家呢度係塊空地。
喺呢個站開通冇幾耐，附近重有中國出口商品交易會嘅流花展館同埋錦漢展覽中心響度，而呢啲展館都係用嚟辦每年兩屆嘅廣交會同埋重大展覽，喺嗰時有好多客流同埋商人、參觀遊客都喺呢個站落車。不過到咗2008年，由於流花展館話唔辦展覽喇，而且錦漢展覽中心都拆埋，而家展覽會都搬嗮去琶洲度辦喇。
山體主要由燕山第四期嘅黑雲母花崗岩整成，表層啲泥大多數係山地嘅紅泥。海拔1000米以下啲植被大多數係亞熱帶常綠雨林，主要有殼鬥科、樟科、山茶科、金縷梅科、木蘭科等下面嘅屬，1000米以上大多數係山地草甸。
上山方面，雖然南崑山國家森林公園方允許遊客上去山頂睇靚景，但係石門國家森林公園方唔畀遊客上山頂，即使要上去都要經過園林部門批准先至得。而石門方之所以唔畀遊客上山頂，係因為嗰個景區暫未開放，加上條路超難行，半佬重有蛇出現，相反冇其它設施響度，而且除巡山員外就冇其它人，加上有好大安全隱患兼手機冇信號，一旦出冬瓜豆腐，冇人可以幫到你。
2012年10月5號，廣州有14位學生喺石門國家森林公園，計劃上去天堂頂玩。落山嗰時本嚟按原路返落山，但落山時遇到幾位驢友話有條近路可以落山，結果喺半佬蕩失路，加上嗰時天開始黑而被困喺山入面。警方接報之後，廣東省公安廳、廣州市委、廣州市人民政府，廣州市公安局，從化市委、從化市人民政府、惠州市龍門縣同增城市等各級領導專門作出批示而馬上部署，展開救援工作，從化市公安局副局長帶咗差唔多80位民警，喺溫泉鎮、良口鎮政府，廣州市衛生局、廣州市林業局等單位配合而開始入山救人，民警重嗌埋住喺石門公園附近且識附近山況啲村民做嚮導，甚至喺10月6號中午出動埋直升機嚟協助救援。
2016年7月2號，東莞有位温氏嘅20歲僆仔自己一個人喺從化良口鎮爬山上到天堂頂，到咗山頂之後由於嗰日落大雨，就順住向山下行，結果蕩失路，困咗喺山谷入面。警方接報之後迅速組織冚唪唥嘅大嶺山派出所民警同管理處護林隊成卅人到石門公園嘅天堂頂一帶救人，半佬重嗌埋從化區公安局巡警大隊同灌村派出所十幾位差佬增援，但由於報警人畀嘅信息太少同林區面積比較大，加上網絡信息唔穩定，好難判斷到僆仔喺邊度蕩失路。
後嚟僆仔通過幾個手機定位都未搵到，凈可以逐個排查，搵到第二日晚黑都未搵到。7月3號深夜重嗌埋廣州藍天救援隊，重帶埋最精確嘅GPS定位嚟幫手，到咗朝早6點又再上山搵人，搵咗3個鐘頭卒之搵得返。由於温氏嘅僆仔連續超過24個鐘冇食嘢，即使救援隊員喺佢廿米近嗌佢都冇人應。
2016年7月28號，廣州市人民政府第一次針對上山啲驢友而整咗1Mm路程嘅上山路線規劃，其中一期示範段100km，最先揀咗從化60km嗰路段做試點。其中包括咗上去天堂頂嘅路線。同年11月11號，工程正式完工而對外開放。
帽峯山，又叫霧峯山，係中國廣東廣州一山，喺白雲區太和鎮。西邊靠頭陂，南邊靠羅布洞，北邊靠華坑，東邊靠沙田村。高534.9米，係廣州市區最高峰。周邊山區聚集咗廿幾座超過海拔200m嘅山而形成複雜嘅地形，雖然山絕對高度唔高，但相對高度差好多。
呢座山據相關考證屬遠古嘅造山運動時期形成嘅蛋石地貌，亦早期有坊間傳說話係張果老赶羊南下嗰時，仙羊疴出啲屎化成石而成。喺山頂重有座龍古廟，雖然幾次出現爛茸茸跡象，但古蹟到而家重喺度，而且好多時有香火出現。
喺清朝嘅同治年代嘅三元宮度起咗嘅書院，凈係畀舉人先入得學。到咗民國時，喺廢棄咗嘅應元書院度起咗間執信中學。後嚟執信中學搬走咗之後，呢度就改咗辦清泉街小學，而學校嘅名係出喺越王井嘅清泉度。而清泉街小學喺2002年就停咗辦，依家係廣州市第二中學嘅初中部。
喺1952年之前，呢條路嘅兩邊係中山紀念堂同越秀山係連埋一齊嘅，而遊客可以喺紀念堂後面嘅百步梯度上到山頂嘅中山紀念碑度。但係喺應元路起好咗之後，「堂山碑」嘅格局已經冇咗，依家呢兩度係話成兩個唔同嘅旅遊區喇。
1975年開始拓闊東風路，降低部分東風東路嘅斜度。1992年開始再次改造東風路，先後喺農林下路、越秀北路、盤福路等路口起立交橋，絕大部分路段取消紅綠燈，路中間架設護欄禁止車輛左轉同掉頭，以保證直行車流暢順。
1980年代左右，起咗兩條行人天橋跨東風中路接駁陵園西路同建設新村，一座接駁福音路，全採用緩衝鋪裝水泥路面，整體橋型包括兩個橋躉，接近高架路模式設計。舊時經常有走鬼喺天橋沿路擺賣。東風路單車線俾機動車佔用後，2012年以來大約每年發生一次行車撞擊橋躉嘅意外。
原名德坭路，因為條路由德宣西路尾開始，經牛皮寮同田洞，橫過鐵路，到泥城為止。1937年鋪好，全長3100米，闊30至40米，東邊一橛泥路俾人叫做「爛馬路」。1964年起好德坭立交跨越廣茂鐵路。1968年改名做東風一路、東風二路，1981年再改名做東風西路。
清朝嗰陣由西往東分別係德宣街、天平街、二牌樓、天官里。1920年擴建做馬路，叫做德宣路，長1488米，闊28米。1954年起越秀北路到先烈路段，1959年起小北路到越秀北路段，1960年起到去梅東路。
舊時成條盤福路都係廣州西北城牆。到咗1918年，廣州市政府開始拆城牆嚟整馬路，喺嗰陣時拆城牆嚟整馬路，就係整到去依家嘅人民北路嗰邊，但佢哋因為唔夠錢，就冇再搞落去。後嚟美籍華人伍籍磐同埋夫人江福貞嚟投資，開咗一條馬路，結果就攞咗呢兩個人嘅名嘅其中一個字嚟做路名，所以咪就嗌咗「盤福路」囉。
就話清初呢度有條巷仔嗌「盤福里」，路名承襲巷名。禪宗六祖惠能曾經嚟廣州弘法，種咗樖菩提樹，重起咗戒壇添。結果呢帶畀人話係佛門福地，所以呢度得名「盤福里」。喺1918年廣州市政府就開始拆城牆嚟整馬路嗰陣，由於呢條馬路喺盤福里嘅北邊，所以嗌做「盤福北路」。
喺中華人民共和國成立之前，呢条馬路係條棺材街嚟嘅。嗰陣時係廣州嘅鄉下地方，而「方便醫院」、部隊醫院同埋「月光公司」都係喺呢度。所以長生檔同賣衣紙香燭嘅舖頭生意都幾好，不過依家盤福路做咗條食街，有幾多嘅小食舖、酒吧。
而民國嗰陣，小北路一帶已經形成咗鬧市，茶居、百貨同埋小食檔都有，挾挾埋埋已經有幾十間喇。而登峰路嘅兩邊係啲牛欄、茶亭，而啲屋後面就係笪菜田，好似個鄉下噉。到咗20世紀50年代，廣州市政府又將條登峰路整闊咗，接埋原先嘅小北路一齊，改咗名嗌「小北路」。
中央公園係廣州越秀區嘅一個公園。呢處喺隋朝開始都係官府用地，元朝嗰陣係廣東道肅政廉訪使署，明朝嗰陣係都指揮司署，曾經係南明紹武政權王宮，清代先係平南王府然後係廣東巡撫署。民國七年孫中山倡議起成公園，叫市立第一公園。
因為地處市中心，1925年改叫中央公園，而家亦普偏噉叫。公園佈局係意大利圖案式庭園，呈方形幾何對稱形式。院內古樹眾多。1998年10月拆咗圍牆免費開放。喺2012年11月，中央公園被訂咗做越秀區登記保護文物，跟著到咗2021年3月25號升格成廣州市文物保護單位。
2020年12月當局透過工程招標啟動咗景觀大改造，由廣州市園林局下邊嘅越秀區綠化養護第一工區負責，總投資有成3819.59萬元根據返招標書同初步設計方案，建設內容包括咗中軸廣場同南入口廣場嘅改造、休閒空間嘅重置，仲有改造埋園路、平臺、樹池、花基等。
工程係要移走成兩百樖原有嘅樹木，直至到2021年5月左近，包括唔少嘅老榕樹都俾修剪咗甚至係斬走埋，換成啲瘦艋嘅鳳凰木，另外仲換多咗成片嘅草皮而市民唔入得去用，俾啲街坊詬病。呢個「疏林草地」方案連唔少專家都不認同，認為呢種做法淨系由景觀嘅角度度出發，唔單止係唔尊重文物保護，仲破壞咗歷史名園嘅歷史風貌。
1949年2月5號，中華民國行政院喺江蘇省南京市搬咗嚟呢度，而北樓就搞成總統官邸同總統府。嗰年10月14號廣州解放咗之後，軍管會就入咗嚟呢度。之後華南軍管會、廣東省人民政府交際處同佢嘅招待所、廣東省教育廳曾經嚟過呢度。
個村附近都係城中村地帶，從1950年代開始，個村發現咗好多個墓群，從2000年6月到2006年11月為止，發現咗夾埋49座從西漢到大清嘅墓葬，重發掘咗墓上之墓、棺上之棺嘅怪現象。舊時橫枝崗屬墳場地帶，而家屬醫療一條街嘅地區。
由於受到中國大陸嘅改革開放政策影響，搞到廣州經濟發展得好快，其中城市嘅空間結構已經發生咗好大變化，結果一個新嘅商業同埋商務中心逐漸喺天河地區開始出現咗。加上嗰陣時廣州市政府話「東進」用埋「起國際化城市」嘅城市發展戰略，要大力發展第三產業。
喺1999年，廣州市政府話過，對珠江新城前期規劃同埋建設管理情況進行全面檢討，其中有睇埋規劃對地塊嘅指導作用同埋會遇到嘅問題而幫咗珠江新城規劃調整嘅契機成熟。而呢次規劃調整呢，就係令珠江新城喺一定程度範圍入面成為周圍地區嘅商業同埋城市公共嘅生活中心
由於喺2004年嗰陣，廣州攞咗2010年亞運會嘅主辦權，搞到廣州嘅國際化水準猛咁喺度提升，而珠江新城嘅發展都全面開始喇。尤其係地下空間、APM同地面綠化專案嘅嘢就開始起喇，重有嘅係喺呢個發展嘅同一時間入面，金融、貿易同商業辦公嘅需求發展，越嚟越多嘅寫字樓都起啦。
1954年11月，廣州市人民政府召開第廿次委員會議，貫徹中央《關於便利華僑建築房屋與興辦公益事業的指示》，成立咗廣州市華僑新村籌建委員會，下設辦公室，負責曬新村建設嘅事宜。屋苑啲土地由政府揸著，起屋用啲地要同政府租返來先得，仲要畀埋地租同房產稅，嗰陣定落話新屋可以頭3年內唔收啲房產稅，起好嘅物業係私家持有得嘅。
文革後，服務公司試過喺和平路開商場，增設咗街市同燈光夜市。華僑新村原先嘅人工湖後尾畀徵用填平咗，喺1985年9月15號，由廣州文化發展總公司同林增投資有限公司簽約，喺人工湖原址起咗25層高嘅文化假日酒店。
屋苑佔地68萬方，總建築面積12萬方，入邊有177個獨立花園庭院，391間公寓，有附設小學同幼稚園。屋苑入面有好多綠化，路兩邊種咗好多熱帶同亞熱帶啲植物，而且每個路段都唔一樣。每年二三月時開好多紫荊，四五月時紅花楹開好多花，六七月開好多白蘭，秋天超多榕樹。
喺1983年之前，五羊新城嘅地皮重係鄉下地區。直到1983年，嗰時嘅廣州市人民政府開始整咗個五羊新城嘅規劃區兼搞咗兩期征地，喺1984年俾中央批准咗搞五羊新城。而工程喺1984年12月開始喐手，結果用咗差唔多一年半時間搞好咗一期嘅建設工程。
其實呢間嘢之前唔係嗌萬木草堂，係嗌「邱氏書室」。喺1891年，有位嗌「康有爲」嘅子弟按返陳千秋同梁啟超呢班人嘅意思，喺廣州嘅長興里嗰度租咗間邱氏書室嚟辦長興學舍，佢哋辦呢間學舍係為咗宣傳維新思想嚟培養啲變法人才同埋搞教學同著作。
不過呢間嘢唔好彩喺1898年10月份，清政府因為戊戌變法肥佬而封咗呢間草堂。喺1983年8月，廣州市政府公佈咗呢度係廣州市文物保護單位。2012年10月20號俾廣東省人民政府公佈咗係廣東省文物保護單位。
宋慶曆年中，皇帝落柯打要整學校，廣州就喺西城嘅番市用舊孔廟搞學校。後尾搬過幾輪，到咗紹聖三年，廣州知府章楶搬個府學到省城東南嘅番山下。時府學可容學員150人有多，係嶺南第一嘅儒林。後尾又加咗禦書閣、亭齋泮池、觀德亭。
元代、明代陣試過停下又辦返個學宮幾次。喺明嘉靖十九年復辦陣，敬一亭搬咗去番山。萬曆二十八年，教授董應舉呈請督學副使袁茂英重建殿、廡、亭、閣同埋啟聖、名宦等祠堂，收返府學西邊地皮，起學舍廊同埋射箭場，開埋城牆窿搞正門，改名文明門。
清順治、康熙、雍正、乾隆年間，有過幾次重修同擴建。咸豐七年喺戰亂中毀咗。到同治元年，知府李福泰等發起籌款重建，照原貌搞新正個學宮。文昌宮後尾改成仰高祠，第度起返個文昌宮，清埋宮牆外啲住屋，愛來改起舊閣，補起東西聖域、賢關兩石坊。
1918年10月廣州市政公所成立後，計劃整闊條府學東街做馬路，時潮梅鎮守使劉志陸同省員警廳廳長魏邦平寫信話，要留返低府學東街東側嘅劉家祠，魏因而改咗拓闊路線偏西啲，變咗要徵用學宮東邊啲地，呢個範圍度要拆學宮嘅文昌宮、仰高祠、名宦祠，主體嘅大成殿、明倫堂、崇聖殿當時唔使拆。
1919年1月，清末進士兼粵紳易學清，擔大旗要求停低開路，市政公所未有理，就同啲粵紳齊電北京嘅廣東會館求助。後由梁士詒擔大旗，用旅京廣東人士個名，施壓廣東當局，北京政府總理錢能訓都聯絡埋廣東軍政府要渠處理好呢單嘢。
桂系元老岑春煊後尾同廣東軍政府分別寫信畀北京國務院同埋啲紳士，澄清開路唔係拆曬啲屋。後尾2月下旬開始派員實測同畫規劃工程則，送請粵紳參照，之不過啲粵紳仲係不滿。到1919年3月14號，公所驚啲反對人士阻埋開工，派咗成百個員警遊擊隊去睇場，睇著工程隊拆咗文昌宮等開路。
大明萬曆年喺石上起咗海印閣，大清改建為京觀樓，畀遊人登樓觀賞珠江景色。至遲喺16世紀末，就已經起咗一個砲台，叫做東砲台，英文叫做法國砲台，係廣州江防重地。1847年4月，英軍炸砲台，破壞嚴重。後來砲台東邊嘅築橫沙不斷擴張，逐漸同嚿石連埋一齊，卒之嚿石變成東濠口東岸陸地一部分。
陳濟棠公館佔地40幾畝，用紅磚清水墻砌樓，爲磚、石屎結構，當中分成主樓、後樓、東樓、西樓，用天橋接埋一齊，主樓正門隔籬嘅墻度寫住「陳濟棠公館」五隻字。呢間公館有園林化佈局，後花園種咗好多青竹花草，主樓前整咗石山魚池、六角亭，係中國傳統園林嘅假山流水，而同西式建築合璧。
校徽方面，係一般深藍色有寫住「至善至正」四個白字喺本書上。出面嘅紅底係太陽，每個方向有8條光射向四周圍。而呢個圖標係「火熱嘅心」噉解。而圍住光芒嘅四方形係話做嘢要有規範同目的，唔係亂咁嚟。而四條線係代表德智體美。
出面係圍住條環嚟排嘅中英文校名，之前廣州嘅校區喺1984年到2009年期間用嘅係「PEI ZHENG MIDDLE SCHOOL」同「培正中学」四個簡化字嘅名，但到咗2009年，由於港澳嘅分校干預，喺廣州市入面嘅培正校區改咗用「PUI CHING MIDDLE SCHOOL」同「培正中學」四個繁體字嘅名。
喺19世紀尾，嗰時嘅洋務運動同戊戌變法喺度猛咁提倡新學，就喺1889年11月28號，廣州浸信會嘅三位華人牧師李濟良、馮景謙同廖德山喺秉政街搞咗間基督教書院，嗰時叫做培正書院，後嚟開學無耐就搬咗去大塘街2年之後先至搬返嚟雅塘嗰邊，不過又過咗一年之後就搬到珠光里之後就變咗間培正書塾。
喺20世紀初期，由於清朝嘅廢除科舉同興起新學關係，學校曾經喺1903年改名做「培正學堂」。不過時隔2年，學校由於經費問題而停辦咗。就喺1906年要嗌會友出錢先至捱得到落去，後嚟喺榨粉街租咗間平房，時隔一年又賣咗喺珠光里嘅平房同喺海外嘅同胞捐錢，直到1908年喺東山搞咗間學校為止，佢嘅慘淡經營先至告一段落。
到咗1919年，由於學校冇乜校舍嘅關係，有人又負責先後去南洋同美洲負責捐錢而攞咗30萬蚊，跟住逐年買地返嚟加校舍。到咗1930年，呢間學校又喺廣州嘅西關同香港搞咗間分校。之後學校一直發展，直到抗日戰爭之前變咗華南地區一間比較有名氣嘅中學。
喺抗日戰爭嗰時，學校曾經先搬到鶴山，後嚟搬到澳門。之後同培道中學一齊合作，喺坪石同桂林搞咗間學校，直到日本投降之後先至喺廣州嘅東山地區搞返間學校。雖然喺1947年先至繼續完善返培正啲嘢，但係1949年由於負責呢間學校嘅校長死咗，所以計劃一直都未實現到。
喺中華人民共和國成立咗之後無耐，而家雖然除咗香港同澳門嘅培正聯校重係延續返舊時嘅正統，但係廣州培正中學同其它中國內地嘅其它培正分校嘅文化格局俾中央改過好多次。1953年9月，學校被充公並改名做「廣州市第七中學」，連隔籬嘅廣州培道女子中學都改名做「廣州市第二女子中學」，而1956年7月，廣州市第二女子中學又改名做「廣州市第卅中學」。
1958年8月，由於廣州市教育局需要喺培正路二號嘅廣州市第七中學搞廣州師範學院，就將嗰時嘅七中搬到卅中入面，而呢啲學校合併嗮之後就改名做「廣州師範學院附屬中學」，嗰時七中啲老師去嗮卅中嗰邊，培正中學就噉冇咗。
喺培正消失咗2年之後，嗰時嘅卅中同寺貝通津小學合併，變成「廣州師範學院實驗學校」。但係，呢間實驗學校喺開辦咗2年之後就執咗笠，卅中同寺貝通津小學一分為二，原先卅中啲人返咗去重新搞返間廣州市第七中學出嚟。
雖然僑委喺嗰年咁啱搞咗間僑光中學出嚟將讓師範學院空咗出嚟嘅部分校舍暫時畀僑光中學用，之前培正學校就畀咗僑光中學用，但係中華人民共和國政府特登幫佢哋整嘅中學喺嗰時嘅中國大陸周街都係，話係華僑補習學校性質而冇得畀七中搬返去之前學校原址嗰度。
1966年文化大革命爆發，加上嗰時嘅破四舊風氣影響，學校改名做廣州市人民一中，連嗰時七中嘅文物都俾人猛咁整蠱，學校一直都冇搬返去培正路嗰邊。甚至喺1967年，軍宣隊同工宣隊都攞咗嗰間學校原址嚟做部隊。
1969年改名做廣州市第五十七中學，重係繼續霸咗培正路嗰嚿地嗰邊。而嗰時七中同五十七中呢兩間學校都去嗮農村分校上課，凈係得好少班留喺原校。而呢兩間學校嘅名直到1984年先至結束。而學校方面，喺1976年文革結束咗之後先至返到原址上課。
1984年，東山區培正路2號嗰度重新改返之前用開「廣州市培正中學」嘅名，甚至連培正屬下嘅小學都唔例外。嗰時真正改咗名做「廣州市第七中學」嘅培正中學重係冇得搬返去。嗰時七中就建議同培正合併，但係教育局拒絕再接受信號。
荷蘭作曲家Henry Litolff創作嘅《Concerto Symphonique No.3》，其中第四樂章Furioso全部約長七分半鐘。作者由英國監倉走佬，畀荷蘭庇護，所以就感激梗喺荷蘭國歌嵌入呢段樂段，算係目前市上能獲得有關校歌完整旋律嘅唯一音樂。
呢首國歌係1815年嘅得獎作品，以紀念1781年英荷北海海戰，原名為《Wien Neerlands bloed door d'adeeren vloeit》，作者為定居愛姆士特丹德人Johann Wilhelm Wilm，後來被選為荷蘭國歌，而今被廢。
白雲賓館係中國廣東省廣州市嘅其中一間五星級酒店，喺越秀區環市東路入面，正佳環市中心嘅斜對面，隔籬冇幾遠就係廣東國際大廈同埋廣州市第廿一中學。呢間大樓喺1976年到1989年期間攞過「廣州第一高樓」嘅稱號。
喺1972年嗰陣，廣州市副市長喺幕後啱啱恢復咗工作無耐，佢都撐「文革」初期打冧咗林西。不過林西喺白雲賓館搞咗好多貢獻出嚟。嗰時嘅白雲賓館出咗幾個設計方案，入面有好多創新響度，不過賓館嘅外觀方面就用咗水平同埋垂直嘅線出嚟。
不過由於嗰時係建築界最流行嘅方案。而賓館休息廳嘅玻璃方面，原計劃話用向日葵嘅圖，但係有人向咗上級話係國民黨黨徽先至改咗第個。嗰時林西都好支持佢用嘅水平線設計方案，就按返呢個計劃嚟發畀廣東省革委會。結果噉就通過咗。
喺起緊白雲賓館嗰陣，林西決定咗話起呢間酒店嗰陣唔畀斬低半樖樹係因為佢睇埋起緊嘅環市路係點。喺嗰時，呢笪地重係冇乜點開發。後嚟莫老為咗留返選入面嘅一座山仔，就特登將成間白雲賓館褪後到離條大路有成200幾米到嘅位。
呢間酒店喺1976年開業無耐就定咗係三星級嘅酒店，不過到咗2003年，就升級到四星級酒店，重引入咗全球入面，有好多出嗮名嘅全球頂級品牌響度嘅麗柏廣場入嚟，甚至重俾人猛咁關注咗。而2005年嗰陣，連美國嘅西方國際集團都加入埋，之後白雲賓館猛咁投資幾個億嚟升級賓館嘅同時，重搞埋佢入面啲服務同埋設施，之後就變咗間五星級嘅酒店出嚟。
白雲賓館入面有721間客房響度，冚唪唥嘅房都有免費寬帶上網，入面重有好多餐廳畀人揀都得。另外，呢間酒店重有酒吧、歌舞廳、健身美容中心、會議廳、商務中心、沖印服務中心、郵政局、銀行等各種配套設施喺埋度。
大清道光十六年，美國波士頓浸信會派咗宣教士嚟廣州起教堂傳福音，但嗰時清政府搞閉關自守而唔畀入境，令教會一度喺澳門逗留。鴉片戰爭後，由於清政府被逼簽不平等條約，從而宣教士受到條約保護而順利入到廣州，雖然喺東沙角同南關等地租咗民房開教堂傳福音，但成日俾當地居民揼爛，連珠江上邊傳福音嘅紫洞教船都射沉埋。
雖然同治九年，美國基督教南差會喺五仙觀西邊買咗地搞福音堂，但1908年由於太多信徒拜基督教，加上五仙觀附近係繁華地段兼冇位擴建，結果將舊址賣咗出去而搬到東山寺貝通津一帶，重改名做東山堂。而教堂喺1909年5月2號起好嗮兼成立東山浸信會。
東山浸信會成立之後，聚會人數又多咗好多，連東山地區嘅幾間教會學校師生都成日嚟搞禮拜聚會。後嚟教堂喺1923年7月改成由石屎整嘅主堂。1927年4月16號起好主堂之後改名做東山浸信會堂，重搞咗隆重嘅獻堂典禮。
1949年5月2號，嗰日啱好教堂成立40周年，班信徒開始有幾慳用得幾慳，凈用咗4個月時間厝返嚟啲錢，直接搞咗間牧師樓出嚟。1950年9月23號，中國大陸40位華人教會領袖發佈咗三自革新宣言而俾信徒猛咁聯名支持，主張喺政治、經­濟同教務上完全捹甩外國教會嘅控制而走返獨立自主同自辦教會道路。
由於基督教信徒喺1960年代初逐漸减少，有時凈得三四十人嚟參拜。結果1960～1966年間先後將基督教各宗派內有聚會活動嘅53間教堂，合併成9間唔分宗派嘅禮拜堂。而東山浸信會堂、東石浸信會堂、中華基督教廣東協­會光東堂、播道會東川堂、賴神浸信會堂同基督會原­道堂等6間教堂合併咗，重改返舊時嗌嘅東山堂。
1966年，由於文化大革命爆發，受到破四舊浪潮影響，教會唔單止逼住停嗮宗教活動，連主堂、副堂南邊、鐘樓客廳同牧師樓各變成東山區人民會場、整車廠、廚房同托兒所。直到1979年嘅十一屆三中全會落實宗教政策之後先至收返教堂用地。
教堂喺1908年搬到東山寺貝通津一帶之後，原先起成一層樓帶葵棚結構嘅禮拜堂。後嚟俾大風吹冧咗兩次，直到1923年擴建時拋棄咗原有嘅葵棚結構，改成兩層樓嘅美式石屎建築。改建之後，佔地有3850m²，主體建築2276.
18m²，入面有禮拜堂、副堂、主日学堂等建築，主堂嘅圓形大廳有1300個座位。從1990年代開始，經過長時間嘅修補同改造之後，大堂出面搞咗綠化、重整埋魚池、花園、花廊、草坪、休息亭等，而主堂內外多咗中央空調同多功能設備係2003～2007年嘅大整修時期加上去嘅。
自從天主教喺大清鴉片戰爭開戰前夕入咗中國之後，一直未搞呢間教堂。直到1907年，由於東山一帶有卅幾位教友信奉天主教，加上嗰時東山地區冇教堂而到石室參拜。由於嗰時新河浦重係個鄉下地方，加上未有公共交通工具，令好多教友強烈要求喺新河浦一帶搞教堂。
直到2006年，天主教廣州教區收返呢度嘅房產，鑒於房屋年久失修，政府喺2011年出咗50幾萬，教會出咗100幾萬，再由教區委派彭增僅神父做主任司鐸，主持堂務同埋該堂大修工作。2012年4月15號，東山堂正式復堂。
教堂起好珠海重起埋副堂出嚟，重喺1928年開咗提多幼稚園同提多小學。甚至喺副堂開埋診所嚟免費幫人醫病。廣州解放之後，救主堂先後同興華浸信會堂、高第堂、越華堂、文明堂、福音堂、維新堂同南關堂等7間教堂合併咗。
雖然文革期間，教堂同副堂俾外單位霸咗，但1985年4月12號，救主堂正式恢復返宗教活動。1997年2月，救主堂東邊嘅牧師樓被拆除重建兼改名做「鴻福樓」，重喺1999年5月起好。同年重將大堂同副堂啲屋全面翻新咗。
間嘢嘅外墻用紅磚整，有鋪綠琉璃瓦，主體建築面前有座四角尖頂嘅方形塔樓，建築從頂望落去好似個大十字架噉，面積大概1600平方米。教堂後邊重有個副堂響度。而大堂嘅地面同廣場，喺1999年重修時分別鋪咗大理石同地磚上去。
百貨前身係1948年由朱南英等人集股，喺永漢路創辦嘅美華百貨公司。到中共建政後嘅1970年，以「備戰需要」畀當局併埋署前百貨商店做東山百貨商店。喺1973年將部分資源遷咗去美華址，做成市紡織百貨展銷商店。
喺道光廿五年，嗰陣九耀坊學署度有演劇，有唔少男女聚埋欣賞，戲棚係蒲葵草葵做頂嘅，唔知點樣一下子火燭起身，風勢助長咗火頭蔓延，觀眾走避陣大亂仲有人踩人，雖然當其時有小武何君奮力相救到幾百人倒，不幸用晒力兼畀火燒衫而離世，而有幾千人喺呢次火燭入邊罹難。
九耀坊龍藏街嘅街坊就夾錢安葬啲死者到七星崗，除咗起石坊墓碑，仲搞咗一個義莊，街坊夾好嘅錢銀就交俾墳公所去揸著。日佔時期墳山有俾破壞過。光復後嘅1948年3月，公所士紳、八和協進會同埋廣州市嘅技術主管人員就一齊開會，決定將墳場改造成公園，愛嚟表彰義伶。
1948年嗰陣係廣州市工務局搞好圖則，分期改造，其中第一期計劃喺門口度起新牌樓，仲計劃起紀念碑同園丁木屋。嗰陣仲保留咗墳場位置，仲預未來整戲台。其他園界同植樹界就劃定好咗，係種好成580幾樖樹，仲等咁由八和協進會籌款，先至繼續搞啲建築設施。
1912年，廣州嘅東堤一帶有間東園養咗一隻老虎、一隻獅子、一條鱷魚同幾隻馬騮。直到1928年，廣州市政府喺惠愛東路，城隍廟附近搞咗間永漢公園做動物園而將班動物搬埋過去，入面有60幾種動物。1950年，永漢公園改名做人民公園。
動物園用嘅係自然式嘅亞熱帶風光樹林，入面有一共5000幾隻450幾種唔同嘅動物，除咗中國內地有嘅大熊貓、華南虎、麋鹿、坡鹿、黑頸鶴等等……重有喺世界各大洲嚟嘅黑猩猩、長頸鹿、非洲象、河馬、斑馬、犀牛、黑天鵝等等嘅動物……重按昆蟲類、兩棲爬行類、鳥類，靈長類同貓科動物、食草動物嚟分類。
間嘢喺1958年起好，初期係間好細嘅球場，喺均益路一帶搞，期間嗌成均益球場。不過喺1997年，由於廣州市區要搞內環路而拆咗呢間球場。雖然嗰時政府考慮到要重新搞返個球場，但嗰時東山區好難搵到5000～6000m²嘅用地，加上政府有規定唔畀喺細型運動場入面搞足球場，結果拗咗一輪直到1999年先至定到喺東山湖公園西南角搞返間街坊要求嘅足球場出嚟。
不過嗰時又遇到新嘅問題，因為嚿地已經被商業化，加上要涉及徵地費用問題而又拗咗餐。直到2002年5月23號先至重新喐手起返，2003年6月21號先至起好嗮兼改名做東山體育場。2005年因越秀區同東山區合併，球場亦改名做越秀區東山體育場。
大沙頭遊船碼頭係中國廣東省廣州市嘅一個遊船碼頭，喺越秀區嘅沿江東路，海印橋西邊嘅港灣廣場嗰度。呢個碼頭係廣州地區最大嘅珠江遊碼頭。亦係家下廣州地區，配套設施最完善嘅珠江遊遊客集散中心同最大嘅珠江遊船母港，成日俾人話做「廣州外灘」。
喺1919年嗰陣，廣州市政府就開始拆咗啲内街，跟住就起條路出嚟，而咁啱呢條路就改咗名嗌「維新路」，嗰陣時係廣州入面其中一條最闊嘅馬路。而呢隻名嘅意思係因為條路穿過清代衙門入面笪空地，加上嗰陣時係啱啱推翻咗清朝冇耐，有維新變革嘅含義。
其實呢條馬路喺明朝同埋清朝嗰陣，係條廣州城牆嚟嘅。不過到咗民國10年，廣州市政府就開始拆咗啲城牆嚟起咗条馬路。因為呢條馬路入面有棟城牆嘅門係嗌「歸德門」呢隻名，所以就嗌咗「大德路」囖。到咗文革嗰陣，爲咗紀念向秀麗同志先至改咗嗌「秀麗三路」噉嘅名。
喺1996年之前，呢條馬路係一條雙行線嘅馬路，喺嗰陣時有電車同埋巴士都成日行呢條路嘅。不過到咗1996年，呢條馬路就改咗凈係可以從西邊行到東邊嘅單行線之後，嗰啲電車同埋巴士行嘅線路都一窩蜂咁搬嗮去惠福路嗰尐。
喺清朝嗰陣，呢度附近有間衙門，而衙門隔籬就係德政街。1930年，廣州市政府決定喺度開馬路，於是拆咗間衙門來開路，起名做「德政路」。喺文化大革命嗰陣，呢條馬路嗌過「立新路」呢隻名。不過到咗1981年，呢條路就改返之前嗌嘅名，啫係依家嘅「德政路」。
其實呢條街都出咗個古仔，從前喺呢條街度有個姓周嘅財主，佢屋企就有米喇，佢就有成10幾條飛女，點知財主就好嗮下，成日都食凈咗一大堆餸響度，所以啲乞丐都好鍾意喺開咗餐之後都嚟到周宅附近乞食。而周財主喺心情比較好嗰陣就嗌埋啲飛女將食剩啲餸畀嗮乞丐度，重高興噉接受啲乞丐嘅開恩。
點知高弟收到阿秀死杘咗之後就好傷心，行咗去阿秀個墳度重喊足7日7夜，點知菩薩聽到佢喊就攞咗救命水嚟救返阿秀出嚟，點知阿秀就死過翻生，高第同阿秀就多謝咗菩薩，最後就做咗夫妻重去咗鄉下度種田嚟搵食。就係噉，佢哋兩公婆生活得越嚟越好，後嚟，高弟嘅兩公婆買咗個田返嚟救賺咗大錢，變咗個富豪。
而周財主就有錢到成日畊濫嗮，連屋企都冇埋。後嚟高弟返咗嚟廣州就發咗達，佢就買低嗮周財主住嘅成條街，之後一家大細就入嗮去住。點知啲人一聽到高弟返咗嚟之後就將呢條街改咗個名，嗌「高弟街」。後嚟有個秀才咁啱行過呢度，話「高弟街」個名唔好聽，就噉改咗個字，嗌咗「高第街」嘅名，而呢條街嘅「高第」兩個字就係「高家府第」噉解。
點知許拜庭有次買鹽返嚟嗰陣咁啱得咁橋，俾大風暴睺到正，結果同行嘅其中一部船就俾風暴撳沉咗，重有一部係蕩失咗路，遲咗返嚟。凈係得許拜庭指揮嗰部船就順利返到廣州。結果佢買嗰啲鹽變咗獨行生意，個鹽鋪就發咗達。
喺中華人民共和國成立之前，高第街重係廣州入面，其中一個最出名嘅商業中心，喺呢條街入面見到好多鋪頭同好多商品響度，其中「九同章」同「三多軒」呢兩個老字號嘅鋪頭就係喺呢條街入面。嗰時，街入面嘅鋪頭都成日做後作坊式工廠。
中華人民共和國成立咗之後，高第街就變咗好多。1978年改革開放咗之後，高第街重變咗廣州服裝等個體戶入面，最出名嘅街。可以話如估嚟咗廣州嘅高第街度就話真係值咗。後嚟話搞入室經營，個街中間啲鋪冚唪唥都拆嗮，而經營方面就轉咗做批發生意。
1949年10月14號，中國人民解放軍第四野戰軍進駐廣州後，接管原中華民國廣州市政府，到10月21日成立咗中國人民解放軍廣州市軍事管制委員會。10月28號先至成立廣州市人民政府，直屬中華人民共和國中央人民政府領導。
廣州市人民政府常務會議由市長、副市長、秘書長組成，市長或受市長委託嘅常務副市長召集同主持會議，處理政府決策重大事務。按當局規定，市政府副秘書長，市人民政府工作部門、直屬機構、下轄區縣政府高級官員可依需列席。
廣州市人民政府管理著各工作部門，接受中央同省當局嘅指令，處理管治地方各主要事務，同時政府機關同各局下屬仲有一定數量嘅事業單位，負責各種內外公共服務等事務上嘅專業職能，事業單位按當局規定劃分唔同級來管理，分咗財政全額撥款、財政差額撥款或自籌資金三類。
呢條馬路係民國時期整呢條馬路出嚟嗰陣，因為有萬福橋同萬福里響度先至改成噉嘅名。而呢條馬路最西邊嘅一橛仔，喺啱啱起好馬路無耐就嗌成而家「萬福路」嘅名，但係1930年代初，楊永泰嚟咗廣州做咗領導就諗住將自己嘅名用嚟做路名，不過嗰時改路名嘅規定係一定要死咗嘅歷史人物先至做得。
環市路從1931年開始起，當時係長3公里闊5米嘅由三元里至到登峰嘅軍用道路。1965年，開始起連到西場嘅環市西路，環市東路亦都拓闊咗。70年代開始向東延伸，1978年黑山立交橋起好之後，全線貫通。1999年起內環路高架，由西場立交向東至到小北立交路段上加起高架路，嗰段路面亦都相應拓闊。
，簡稱廣州電大，係中國廣東省廣州市嘅一間大學，喺1961年9月成立，有3個校區。呢間學校係中國內地開得最早嘅省級廣播電視大學之一，亦係一間用廣播、電視、文字、音像教材、電腦課件同網絡等多種媒體而面向廣州地區開遠程開放教育嘅新型高等学校。
廣州城市職業學院，簡稱廣城職，係中國廣東省廣州市嘅一間大學，有4個校區。呢間學校喺1962年成立，2005年，廣東省教育廳將廣州業餘大學，廣州市經濟管理幹部學院、廣州市財貿管理幹部學院同廣州市鄉鎮企業管理幹部學院4間學校合併，從而搞出嚟嘅一間學校。
呢間學校嘅歷史最早可以追溯到1962年。嗰時廣州市人民政府喺1962年搞咗兩間分別嗌「廣州業餘大學」同「廣州市財貿管理幹部學院」嘅綜合性成人高校，位置分別喺而家嘅海珠區遠安路148號同越秀區越秀北路80號。
到咗2005年，學校宣佈正式同廣州業餘大學、廣州市財貿管理幹部學院、廣州市鄉鎮企業管理幹部學院同廣州市經濟管理幹部學院合併，變成而家嘅廣州城市職業學院。2009年12月，學校以比較好嘅成績通過教育部嘅人才培養工作評估。
廣州嘅內環路係廣州市區入面嘅其中一條環線快速路。呢條馬路經過廣州市嘅荔灣區、越秀區、海珠區同天河區呢4個區，佢係成個廣州入面最緊要嘅交通幹線。而呢條環線快速路喺1997年12月25號開始逳手起，一直到2000年1月28號先至起好。
由於廣州喺20世紀90年代初開始，經濟喺度猛咁發展，搞到市區入面成日出現大塞車嘅嘢。而市政府睇到噉嘅嘢就話一定要大力發展交通。佢先喺1993年同世界銀行一齊合作搞《廣州市交通規劃研究》，重喺1994年6月講清楚點大力發展交通。
其實呢條馬路喺宋朝嗰陣時唔係嗌「惠福路」，而係嗌咗「大市街」呢個名。不過到咗1919年，廣州市政府就將寺前街同埋惠福巷呢兩條巷拆咗，起咗條惠福東路，重將早亨坊、大市街同埋安義街都拆埋，整咗條惠福西路，嗰陣時係條主要嘅商業馬路。
響民國嗰陣時，廣州入邊嘅東西走向嘅馬路大部份都有騎樓嘅，但係，惠福路嘅馬路兩邊就冇搞到條騎樓街出嚟，結果搞到成日都被太陽嘅光射落嚟，響夏天嗰陣就因為條馬路曬到鬼，搞到成條路熱辣辣噉滯。而廣州市政見到夏天曬到鬼，成條路熱辣辣噉滯嗰筍嘢之後，就率先將惠福路定咗係廣州市嘅第一條綠化馬路嚟做試點，結果喺條路嘅兩邊就種咗啲樹嚟擋住啲太陽光。
惠福西舊貨交易市場係中國廣東廣州嘅一間舊貨交易集中地，喺1990年代初開業，位置喺惠福西路，從解放中路一直到海珠中路嘅位，主要搞二手家電交易為主。1990年代初期到2000年代中葉，舊版插帶遊戲主機曾經喺呢度搞過交易。
廣東省人民醫院係中國廣東省嘅其中一間省級三甲醫院機構。之前嗌過廣州中央醫院嘅名。呢間醫院既係廣東省入面，最大嘅綜合性醫院，又係中國內地規模最大、綜合實力最強嘅其中一間醫院。呢間醫院喺1946年成立。而上面嘅7個標題大字係1950年嗰陣，由葉劍英用毛筆寫喺張兩呎方嘅宣紙出嚟嘅。
喺1946年嘅抗日戰爭勝利之後，有好多官員都想搵返個官嚟做，嗰時有位嗌李廷安嘅人就唔想做上海市衛生局局長。就係因為佢老豆一世出嗮貢獻喺北平、上海、四川嘅醫藥衛生事業發展嗰邊，佢就為咗報返桑梓嘅人情，就喺廣州嗰邊起咗間協和式醫學院同埋協和醫院式嘅醫院。
呢間醫院成立咗之後，嗰時嘅醫院病歷差唔多都係清一色嘅雞腸書寫，甚至連專家查房都要用英文嚟問。而住院醫師同埋實習醫師方面，都係24個鐘嘅住院負責制，佢每年都成日向醫生搞考核，合格咗先至有得入嚟，唔合格或做得唔好嘅，唔好意思，炒魷。
因為李廷安負責起嘅其中兩間醫院度，其中有一間喺廣州淪陷嗰陣整冧咗。喺光復咗之後，李廷安重請咗合眾工程師事務所攞咗「廣州中央醫院建築惠福西路醫院第二期工程設計圖」嚟負責設計廣州中央醫院嘅二期工程。但係，由於惠福西路嘅醫院已經唔夠需求，佢就重新揀個地方嚟新起間醫院。
佢之前諗住揀二沙島嗰度，但係由於嚿地皮要好多錢先至可以買，結果就冇揀到呢度喇。佢最後就揀咗喺而家東川路同埋中山三路、中山二路嘅交界嗰嚿地嚟起間新嘅醫院。不過嗰時，嗰笪地隔籬就係間好荒涼嘅殯儀館。後嚟李廷安就通過搞市政府同埋國際紅十字會、銀行同埋廣州善後救濟署嚟幫手捐錢嚟負責起間醫院。
到咗1949年10月15號嘅凌晨，喺惠福西路嘅廣州中央醫院門診部嘅二樓騎樓上空掛咗嚿五星紅旗喺度。嗰時係廣州城入面，其中一度出現得最早嘅旗，而呢支旗就搞到好多人嚟睇佢。嗰時成間醫院都冇人知係邊位醫生掛咗個五星紅旗響度，過咗十幾日都係噉，而掛國旗嘅人都唔夠膽認頭。
喺20世紀60年代，由於中蘇關係惡化，嗰陣時嘅毛主席就搞話備戰、備荒、為人民嘅三樣服務，就喺1969年9月，衛生部軍管會喺天津度開咗全國醫藥衛生戰備會議，就搞咗個針灸麻醉嘅任務出嚟。因為國家一打仗，可以喺冇麻醉藥嗰陣降低部分手術嘅痛苦程度。
喺1982年開始，間醫院重連續5屆做咗世界衛生組織嘅心血管疾病研究合作中心，佢喺心內科、心外科、心兒科基礎研究同埋臨床研究方面嘅全面發展，喺醫療技術重去到國際嘅先進水準，有好多嘅研究技術領域都去到發達國家咁滯。
而肺癌研究所喺中國內地入面，最早搞單病種首席專家制，重喺醫肺癌、乳腺癌呢啲單病種嘅效果都領先過好多國內嘅醫院。尤其係呼吸疾病嘅介入治療、白血病防治、神經內科、神經外科、骨科、骨質疏鬆防治、精神醫學、心身醫學、康復醫學、燒傷科、眼科、消化內科、普通外科、影像醫學科同埋臨床藥理學研究呢啲專業，重維持同發展咗佢嘅優勢。
而函可去咗中國北邊就冇再返過嚟廣州嘅黃花寺喇。雖然話黃花寺喺清朝冧咗，但係附近一帶重有黃花塘同黃華鄉喺度，由於以前「花」同「華」字相通，所以嗰陣嘅黃花寺就成日俾人嗌做「黃華寺」，而且重好㷫下。喺開咗條馬路之後，由於呢度之前有黃華寺嘅歷史，所以啲人就叫呢條路做「黃華路」。
1937年7月7號盧溝橋事件爆咗之後，華北嘅北平、太原，華東嘅上海、南京都入嗮打仗時期，連華南嘅廣州都捲入埋戰爭。喺1938年8月13號，日軍戰機殺到廣州。之後成個廣州就淪陷，喺跟住落嚟嘅14個月入面，日軍出咗900幾部戰機，炸死咗6000幾位廣州當地嘅居民，重整傷咗差唔多成8000人，整冧咗4000幾間房屋、差唔多成百部船都爛埋，轟炸嘅密度拍得住重慶嘅轟炸。
日軍喺1938年5月30號同1938年6月10號炸咗黃華塘村兩次，搞到成個村都變咗廢墟，死咗百幾位村民，而黃華塘就變咗「血水塘」。有唔少當地嘅村民估日軍係炸錯咗黃華塘村。因為當時喺黃華塘村冇幾遠有間黃華兵工廠喺度，日軍想炸咗間兵工廠，但係炸錯咗黃華塘村度。
重有人估係日軍想亂咁炸嚟殺死嗮啲平民嚟瓦解中國軍民嘅抵抗。喺1945年8月15號日軍投降之後，黃華村啲人組織咗追悼殉敵會嚟追悼啲死難者，重喺個村度起咗嚿寫住「血淚灑黃華」五個大字嘅石碑嚟唱衰啲日軍點衰法，同埋村民點解會死得咁慘。
1925年5月30號，上海工人遊行示威，而畀英國、日本鎮壓，即係五卅慘案。之後，中共廣東區委同中華全國總工會派咗5個人來香港、廣州沙面租界兩邊嘅工會，撩起啲工人搞省港大罷工。結果1925年6月19號，香港啲海員、電車、印刷行嘅工仔率先罷工，跟住其他行嘅工仔有樣學樣，結果罷工人數去到25萬人咁多。
1925年6月21號，爲咗撐上海罷工，省港兩地都齊齊大罷工，當時有好多香港工仔返廣州。6月23號，10萬幾人嘅工仔、商人、學生、黃埔軍校學生聚集喺東較場開大會，要求打倒帝國主義、廢除不平等條約，之後遊行。
慘案發生後，廣東國民政府即刻攞胡漢民嘅名去英法兩國嘅駐廣州領事館抗議，6月26號又再抗議，要求派大員向國民政府謝罪、懲辦涉事軍官、軍艦撤離、收返沙面、索賠，不過英法兩國都拒絕咗。29號，廣州各團體要求抵制英國、經濟絕交，當日香港25萬人罷工，其中有13萬人離港返廣州。
喺1926年整好條馬路之後，廣東政府就喺而家人民橋東邊無幾遠嘅珠江邊棟咗個石碑，上面寫住「毋忘此日」嘅大字。後來城市發展，1950年到沙面東橋度，改名爲「沙基慘案烈士紀念碑」，上面寫住「一九二五年六月廿三日沙基反对帝国主义斗争中牺牲的烈士们永垂不朽！
而家見到嘅紀念碑係2001年10月18號整好嘅，係按1926年時嘅樣來整。個紀念碑按原先設計圖紙，用花崗岩整過，大概3米幾高。正面寫住「毋忘此日」大字，下面用豎排寫住「中華民國十四年六月廿三日」。碑座度寫嘅係「中華民國十五年六月廿三日廣州市政府立」。
攴攴齋，書面叫私塾、家塾，係中國傳統社會嘅教育機構，多數係讀書人、秀才等私人開嘅。私塾通常敎人識字開始，啟蒙教育為主。用嘅書係三字經、千字文，人文基礎以同埋科舉考試必考嘅四書五經。生活修養方面，用禮樂同埋能表現個人文學能力嘅詩文等等去修養。
之後2003年方案重改咗小小，5號綫東段嘅位置同嗰陣規劃嘅14號綫互換，改成喺茅崗立交東邊轉向東北進入大沙地路地底，沿大沙地路繼續西行，喺夏園立交向南轉入夏港大道，去到黃埔客運港。而14號綫合併咗黃埔東路去到新塘呢段，之後又變成咗家陣13號綫嘅其中一橛。
初期規劃時，原先區莊站到楊箕站之間嘅位冇站，但地鐵方爲咗照顧市民強烈嘅出行需求喺動物園南門嘅環市東路搞動物園站，喺站後行嗰206米細半徑曲綫過去楊箕站。為咗適應呢個曲綫，車站入邊嘅上下行月台重疊埋起身。
2017年初，廣州將5號綫東延段同其他9條綫路打包成為第三期建設規劃，上報俾國家發改委。到咗3月20號，廣州地鐵第三期建設規劃獲得國家發改委批復，5號綫東延段喺埋入邊。3月23號，5號綫東延段進行咗第一次環評公示。
5號綫原嚟計劃運營初期採用4節編組，同4號綫通跑，到2030年先改成6節。但出於城市發展對地鐵運能需求不斷提高、地鐵票價優惠等原因，加上3號綫嘅“小編組高密度”思維被證明失敗，5號綫後尾更改咗列車訂單，直接採購6節編組列車，以適應需求。
呢個站同江南西站一樣，都係分開咗東西兩個站廳，而且兩個站廳嘅免費區冇連埋一齊嘅。而且個車站嘅站台重細個一般嘅車站站廳，但係兩個站廳嘅收費區之間都有扶手電梯同樓梯往返月台都得。而專用𨋢喺去文沖嗰邊嘅月台嗰度，月台幕門出面嘅東邊區域入面，乘客如估有需要嘅話，可以向車站嘅工作人員查咗車飛之後嚟協助用。
呢個站附近都係一片鬼佬嘅居住地同埋下塘小區嘅地區，加上附近都有一大堆寫字樓響度。所以喺平時都有客流嚟呢個站嗰邊坐車。喺客流高峰期甚至重出現井噴咁滯。另外，住喺下塘西路或麓景路、橫枝崗地區嘅居民成日先坐巴士嚟呢度跟住轉地鐵嘅。
其實呢間酒樓喺1947年由粵人李文倫同埋李聲鏗呢兩位嚟搞嘅一間酒樓。嗰時嘅泮溪都係用竹木松皮嚟搭喺荷塘上面嘅大棚，而職員方面，凈係得四十位到，而座位就有差唔多200個。雖然話嗰時間酒樓好簡陋吓，但佢幾有鄉下特色同田園嘅嘢，搞到啲人既逍遙又浪漫，加上李氏兩爸孫喺度關注緊呢間酒樓嘅經營情況，由於佢出嗰啲嘢嘅特色好靚，加上鬼咁多人嚟讚，所以搞到好多食客成日嚟呢度幫襯嘅。
間酒樓喺1956年變成公私合營企業之後，甚至喺1958年轉成國營企業。嗰時由於要接待鬼佬嘅關係，廣州市同荔灣區嘅政府決定咗用天時、 地利、人和嚟接已經出咗名嘅泮溪酒家之後，甚至重將佢整成間大型嘅園林酒家。
喺1959年10月1號嘅中華人民共和國成立十周年嗰日，西區人民政府就成立咗改建泮溪酒家領導小組嚟搞大規模嘅改建工程。後嚟組建人員唔停噉喺度努力，最後深入咗好多間深宅大院而搞掂咗一系列同清朝時期有關嘅嘢。
雖然話喺1990年代尾之後嘅生意就越嚟越差，但係佢喺2005年6月俾人公佈咗係廣州市登記保護文物單位，甚至喺嗰年8月俾荔灣區政府睺實咗，不過始終喺嗰年11月24號發咗招商都冇人應。不過喺2006年8月份，由於香港嘅四洲集團用咗3800萬蚊嚟攞咗泮溪酒家嘅99％產權，結果喺嗰年12月停咗業嚟搞重新裝修，一直到2008年2月3號先至重新開業。
2016年4月25號，間酒樓變成大陸電影《極限挑戰》嘅拍攝現場。同年5月2～4號，有街坊發現酒樓正門上邊嘅牌匾變成「慧鳴酒樓」，搞到好多街坊以為酒樓執咗或改名。其實係虛驚一場，實際佢「改名」嘅事同拍《風中有朵雨做的雲》嘅電影有關。
公私合營，中國共產黨嘅解釋係建立中華人民共和國，完成沒收帝國主義、封建主義同官僚資本主義嘅財產之後，針對民族資本家同私營個體勞動者，進行社會主義改造嘅政策同運動。簡單啲講，就係將私營企業全部收歸國有。
1954年9月2號，政務院第223次政務會議通過《公私合營暫行條例》。到1956年國務院通過《關於私營企業實行公私合營嘅時候對財產清理估計幾項主要問題嘅規定》，實現全行業公私合營。鄧小平主導改革開放政策之後，中國私營企業嘅比例不斷增加。
喺1929年拆文昌巷嚟起馬路嗰時，原先施工隊諗住拆嗮成條文昌巷嘅，不過部分整馬路嘅官員畀出嘅賠償金額，佢都話唔制。結果就改咗從路口隔籬嘅民房，一直去到曾巷嗰頭。搞到文園每次有宴會嗰陣，車就唔入得嚟。而喺文昌路口就新開咗間西南酒家，而且交通都好方便，搞到文園嘅生意一直下跌，甚至喺抗日戰爭嗰陣，因為廣州淪陷，結果俾日本仔炸冧咗。
直到1958年，酒家搬到河南嘅雲桂路，1963年7月正式開業，一般做粵菜生意。但到咗1990年代中葉，生意開始下滑。1997年俾中央定咗「國家特級酒家」。2004年4月20號，卒之執笠。後來廣州幸運樓飲食集團接手，時隔462日之後先至重新開返。
呢間酒樓喺啱啱開業無耐，佢嘅佔地面積凈係得10000平方米到，其中有4500平方米係園林嘅綠化。不過到咗2005年重新開業嗰陣，營業面積就比原來多咗三分之一 。而家呢間酒樓唔係淨整粵菜，重整西餐、日式料理、越南菜、泰國菜。
係廣州市入面一間冇咗嘅酒樓。就喺而家嘅越秀區惠愛西路嘅陶街嗰度。佢係民國時期嘅廣州四大茶樓入面嘅其中一間酒樓。呢間嘢喺1921年開業，其中入面最出名嘅菜係「鼎湖上素」<。不過而家嘅西園酒家已經係陶街嘅一部分。
中山路係廣州市區嘅主幹道，東西行車，全長大概9002米，闊度就變化好大，最窄嘅中山六路近解放北路口段淨係得雙向3車道，最闊嘅中山一路就有雙向8車道。中山路又因為地下同地底分別有無軌電車同地下鐵幾乎行勻全線而叫做綠色交通走廊。
唐宋時代，到廣州做生意嘅大食人、波斯人有唔少，常年僑居廣州嘅蕃商，多達12~20萬人。唐開元二十九年，朝廷就喺廣州城外劃咗塊地畀蕃商居住，呢個就係「蕃坊」，設咗「蕃坊司」同蕃長管理住區。惠愛街、光塔街就喺蕃坊範圍內。
1921年，西園酒家喺惠愛西路開業，係一座園林式酒家，號稱廣州四大園林酒家之一。西園有一道齋菜鼎湖上素，據話係為同六榕寺附近一家齋菜館競爭，西園暗中用雞同豬肉來整上湯烹調，整得好味到唔少食家都來試下。
1929年，當局接收咗惠愛東城隍廟一帶，開始改造成國貨市場。1931年，國貨市場正式啟用，分為「國貨陳列室」、「國貨商標展覽」同「國貨推銷場」三個部分。原來嘅城隍神像就分別畀中山大學博物館同越秀山市立博物館收藏咗。
1931年陳濟棠主政廣東嗰陣，開始搞西南鐵橋來連到粵西，並規劃由正西門開闢馬路通到去鐵橋。長庚路至光復北路一段叫石崗街，再向西係聚龍東路、恩龍大街、陳家祠馬路同荔灣南約馬路，其中長庚路至荔灣路屬於今日嘅中山七路，原陳家祠馬路一段同荔灣南約馬路屬於而今嘅中山八路。
1933年因市政經費緊缺停建，其後抗日戰爭爆發，廣州淪陷，嗰段新路直到抗戰勝利都未搞掂，因為路面爛蓉蓉，所以大家都叫佢做“爛馬路”。1940年代後期，原中山公路西段改名做中山一路，而百子路、大東路、惠愛東、中、西三路同正西門以西嘅新路就分別改名做中山二、三、四、五、六、七路。
新華戲院，華北飯店，北園，雞林，惠如樓「九條魚」之一），精益眼鏡店，一樂也理髮店， 妙奇香酒家，新陶芳酒樓，艷芳照相館，永華家俱商場，孔旺記，劉富興飯店，大學鞋店，鶴鳴鞋店，亨得利鐘錶，滄洲臘味，菜根香，東江飯店，利南樓，新星戲院、致美齋等。
呢條馬路喺清朝嗰陣，係條廣州城南邊嘅城墻。不過到咗1922年嗰陣，廣州市政府就將棟城墻拆咗，起咗條馬路，由於喺民國嗰陣時，呢條馬路附近有棟文明門響度，所以就改咗嗌「文明路」呢隻名。喺文革嗰陣，呢條馬路係嗌過「延安二路」呢隻名，到咗1982年就改返之前嘅路名，啫係依家嗌「文明路」。
1957年7月19號，廣東省博物館籌備委員會成立，負責決定博物館選址同收集文物。籌委會提出過好多個選址方案，無一合適，卒之由廣東省委書記陶鑄定喺文明路，舊廣東貢院大鐘樓以東、廣場以北、天文台以南嘅位置。
原先計劃起3棟樓，其中主樓坐西向東，重有兩棟副樓分別喺南邊同北邊，拼埋一齊似U字，開口向東。南副樓喺1958年開始起，1959年上半年竣工。淨低主樓同北副樓因為冇錢一路都冇起。1980年代尾，拆除舊樓，起新嘅陳列大樓，1992年10月落成。
2003年，廣東省政府決定投資8.8億人民幣，喺珠江新城起廣東省博物館新館。政府舉辦國際邀請競賽來徵集建築方案設計，有美國、奧地利、日本、荷蘭、英國等8個國家10間國際建築設計公司參加，最後揀咗香港許李嚴建築師有限公司嘅設計方案「珍寶容器」。
喺宋朝嗰陣，廣州係有東、中、西三個城嘅，而東城嘅東界喺而家嘅芳草街度，西界喺倉邊路同大塘街度，而廣州東城嘅北邊就係依家嘅東風中路，由於條護城濠南邊嘅街好似弓噉，所以條街就嗌做「濠弦街」。1646年，出身廣州嘅黎遂球喺看守緊贛州時中咗清軍三箭死咗。
1997年，廣州市政府發佈咗《廣州市城市快速軌道交通綫網規劃研究》，入面嘅7號綫西起佛山嘅三眼橋火車站，過咗石圍塘之後下穿珠江，沿著珠江北岸行進，經過黃沙、海珠廣場同越秀南客運站後就兜去北邊，喺烈士陵園站同1號綫轉車，之後穿過烈士陵園，跟住先烈路向東北行穿過廣州大道北、興華路之後跟住廣汕公路行，去到高塘石為止。
2005年6月28號，試驗段黃沙站正式開工，之後嘅工期用咗8年咁耐。因為六號綫行過嘅地方都係啲爛融融嘅地帶，施工時試過爆水管、地陷、施工意外同地底爆炸。而拆遷補償都有冬瓜豆腐，搞到工期一拖再拖。尤其係沙河站，到依家都未搞掂，結果車站嘅大堂同設備層都起唔到，凈係得個月台隧道起好咗，所以而家啲車唔停沙河站，就噉穿過。
潯峰崗、橫沙、沙貝、河沙、坦尾、如意坊、黃沙、文化公園、一德路、海珠廣場、北京路、團一大廣場、東湖、東山口、區莊、黃花崗、沙河頂、沙河、天平架、燕塘、天河客運站、長湴、植物園、龍洞、柯木塱、高塘石、黃陂、金峰、暹崗、蘇元、蘿崗、香雪。
雖然話6號綫入面嘅編號係L3型列車，而唔係04型城軌車，但係，車入面嘅牽引系統係一樣嘅，而列車嘅內外嘅嘢重細個4號綫、5號綫用緊嘅列車。由於喺6號綫嘅早期規劃嗰陣，冇考慮到金沙洲嗰邊嘅將來發展，所以喺開通之前，分析同研究咗一日嘅平均客流、發現客流有可能好大。
喺幾年之前，佛山方面有建議過等6號綫由潯峰崗向西延伸，一直去到佛山市南海區里水鎮，但建議後嚟俾廣州市規劃部門以路綫冇向西延長嘅條件為由拒絕咗。依家新嘅佛山規劃顯示，佛山8號綫將會由里水鎮延伸過嚟金沙洲，不過冇同6號綫換乘。
呢個站係最先出現喺2003年嘅廣州地鐵方案入面，嗰時係嗌「越秀南站」嘅名。喺就快逳手起地鐵站嗰陣，為咗減少附近啲居民嘅拆遷問題，所以車站嘅站廳同月台就設計成十字架嘅版本。佢重加入咗6號綫首通段嘅工程入面。
喺2011年12月30號，廣州市民政局批准將站名由「越秀南站」改做「團一大廣場站」，結果俾人猛咁鬧。雖然話喺新浪微博搞咗個相關投票，「團一大廣場站」呢個名冇人揀，但係廣州市民政局地名辦重係堅持改成呢個名。
呢個站係6號綫首期嘅6個文化站入面嘅一個文化站，喺呢個站嘅站廳入面整咗主題係「高舉團旗跟住黨行 奮力實現中國夢」嘅文化藝術牆，佢嘅主要内容係中國社會主義青年團第一次全國代表大會嘅歷史場景。而柱面裝飾嘅嘢就係中華全國總工會舊址。
越秀山係廣州嘅一座山，海拔70米。北面有白雲山，南面對住中山紀念堂同廣州市政府。好耐以前，越秀山又叫做粵秀山、越王山。明朝永樂年間，山上曾經有座觀音閣，所以又叫觀音山。由主峰越井崗同埋周圍嘅桂花崗、木殼崗、鯉魚崗等等七個山崗同三個人工湖組成。
1906年喺新加坡加入同盟會，係星洲分盟最後生嘅會員。宣統三年三月，隨同盟會同志由香港搭「佛山號」客輪去廣州，準備參加廣州之役，點知事機不密，粵督張鳴岐搜捕革命黨人，下令由港上省各輪搭客，一律唔准埋岸原船回航。
1921年廣州建市，獲邀出任廣州市工務局局長，任内拆卸舊城墙，開闢太平路、沙基路，係廣州第一次開馬路。1924年任廣東大學法科教授、法學院院長。1927年後，先後做過廣州稅務署署長、北平稅務總署署長、廣州中山大學教授、廣州市工務局局長兼廣州市城市設計委員會主席等職。
1931年參與廣州反蔣派國民政府。民國24年11月當選國民黨第五屆中央執行委員會候補委員。同年12月當選為國民黨第四屆中央執行委員會委員。歷任西南政務委員、廣東省政府委員兼工務局局長、廣東省建設廳廳長、廣州市市長等職。
1937年初去咗做南京國民政府實業部政務次長、代理部長。任內提過發展瓊崖嘅計畫。南京淪陷後，去咗武漢做實業部代部長，兼做商標委員會主席。任內試過草擬「戰時實業計畫」，因軍事一再失利，無法付諸實行。1938年秋，實業部併入咗經濟部，渠就改咗做行政院高等顧問。
冇耐入咗外交部，以外交專員名義寺南洋、歐美各國整理駐外使館，足跡遍布幾十個國家。1941年2月起先後任駐墨西哥公使、大使，成功處理墨西哥排華浪潮，保障華僑權益，榮獲墨西哥大學頒發名譽法學博士學位。1944年7月去咗做巴西大使。
1945年5月當選國民黨第六屆中央執行委員會候補委員。1947年12月離任巴西大使，獲巴西大學授予名譽法學博士學位。1948年1月回國，離開政壇。1949年10月搬咗去香港住。1965年任香港各屆紀念孫中山先生百年誕辰籌備委員會委員。